CELEX: 32022R0702
Language: hu
Date: 2022-05-05 00:00:00
Title: A Bizottság (EU) 2022/702 végrehajtási rendelete (2022. május 5.) a molyhosökörfarkkóró-tinktúra egyes állatfajok takarmány-adalékanyagaként történő engedélyezéséről (EGT-vonatkozású szöveg)

2022.5.6.   
               
               
                  HU
               
               
                  Az Európai Unió Hivatalos Lapja
               
               
                  L 132/1
               
            
         A BIZOTTSÁG (EU) 2022/702 VÉGREHAJTÁSI RENDELETE
         (2022. május 5.)
         a molyhosökörfarkkóró-tinktúra egyes állatfajok takarmány-adalékanyagaként történő engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.
                  
               
                     (2)
                  
                  
                     A Bizottsághoz az 1831/2003/EK rendelet 7. cikkének megfelelően kérelmet nyújtottak be a molyhosökörfarkkóró-tinktúra engedélyezése iránt. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.
                  
               
                     (3)
                  
                  
                     A kérelem az „érzékszervi tulajdonságokat javító adalékanyagok” kategóriába és az „aromaanyagok” funkcionális csoportba sorolandó molyhosökörfarkkóró-tinktúra valamennyi állatfaj takarmány-adalékanyagaként történő engedélyezésére vonatkozik.
                  
               
                     (4)
                  
                  
                     A kérelmező a molyhosökörfarkkóró-tinktúra ivóvízben történő felhasználásának engedélyezését is kérte. Az 1831/2003/EK rendelet azonban nem engedélyezi az „aromaanyagok” ivóvízben való felhasználását. Ezért a molyhosökörfarkkóró-tinktúra ivóvízben történő felhasználása nem engedélyezhető.
                  
               
                     (5)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2019. november 12-i (2) és 2021. június 24-i véleményében (3) megállapította, hogy a molyhosökörfarkkóró-tinktúra a javasolt felhasználási feltételek mellett nincs káros hatással sem az állatok vagy a fogyasztók egészségére, sem pedig a környezetre. Nem lehetett azonban következtetéseket levonni a hosszú életű állatokra (a kedvtelésből tartott és egyéb nem élelmiszer-teremtő állatokra, lovakra és szaporításra szánt állatokra). A Hatóság megállapította továbbá, hogy adatok hiányában a molyhosökörfarkkóró-tinktúra bőr-/szemirritálónak vagy bőrszenzibilizáló hatásúnak tekintendő. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében.
                  
               
                     (6)
                  
                  
                     A Hatóság megállapította továbbá, hogy mivel a molyhosökörfarkkóró-tinktúra egy elfogadott élelmiszer-ízesítő, és alapvetően az élelmiszereknél betöltött funkciójával azonos szerepet töltene be takarmányokban felhasználva is, hatásosságának más módon történő bizonyítása nem szükséges. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerekről szóló jelentést.
                  
               
                     (7)
                  
                  
                     A molyhosökörfarkkóró-tinktúra értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó anyag felhasználását az e rendelet mellékletében meghatározottak szerint engedélyezni kell.
                  
               
                     (8)
                  
                  
                     Az, hogy a molyhosökörfarkkóró-tinktúra aromaanyagként történő felhasználása ivóvízben nem engedélyezett, nem zárja ki azt, hogy az anyagot vízzel bejuttatott takarmánykeverékben használják.
                  
               
                     (9)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A mellékletben meghatározott, az „érzékszervi tulajdonságokat javító adalékanyagok” adalékanyag-kategóriába és az „aromaanyagok” funkcionális csoportba tartozó anyag takarmány-adalékanyagként történő felhasználása a mellékletben meghatározott feltételek mellett engedélyezett.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2022. május 5-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 2003.10.18., 29. o.
         
         
            (2)  EFSA Journal 2019;17(12):5910.
         
            (3)  EFSA Journal 2021;19(7):6711.
      
      
         
            MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Legkisebb tartalom
                     
                     
                        Legnagyobb tartalom
                     
                     
                        Egyéb rendelkezések
                     
                     
                        Az engedély lejárta
                     
                  
                        mg/kg 12 %-os nedvességtartalmú teljes értékű takarmányban
                     
                  
                        
                           Kategória: érzékszervi tulajdonságokat javító adalékanyagok.
                        
                        
                           Funkcionális csoport: aromaanyagok
                        
                     
                  
                        2b475(m)-t
                     
                     
                        –
                     
                     
                        molyhosökörfarkkóró-tinktúra
                     
                     
                        
                           Az adalékanyag összetétele
                        
                        
                           Verbascum thapsus L.-ből készült molyhosökörfarkkóró-tinktúra
                     
                     
                        Brojlercsirkék
                     
                     
                         
                     
                     
                        –
                     
                     
                        50 
                     
                     
                        
                                    1.
                                 
                                 
                                    Az adalékanyag előkeverék formájában keverendő bele a takarmányba.
                                 
                              
                                    2.
                                 
                                 
                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.
                                 
                              
                                    3.
                                 
                                 
                                    Más botanikai adalékanyagokkal keverhető, amennyiben a takarmány-alapanyagokban és a takarmánykeverékben az aukubin mennyisége nem éri el a fajra vagy állatkategóriára vonatkozóan meghatározott, egyetlen adalékanyag felhasználásából származó maximális vagy ajánlott mennyiséget.
                                 
                              
                                    4.
                                 
                                 
                                    A takarmányipari vállalkozóknak munkafolyamatokat és szervezeti intézkedéseket kell meghatározniuk az adalékanyag és az előkeverékek felhasználói számára a belégzés, a bőrrel való érintkezés és a szembe kerülés jelentette veszélyek kezelésére. Ha a kockázatokat e folyamatokkal vagy intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket megfelelő egyéni védőeszközökkel, többek között bőrvédő eszközökkel és szemvédővel kell használni.
                                 
                              
                     
                        2032. május 26.
                     
                  
                        Folyékony formában
                     
                     
                        Hízópulykák
                     
                  
                        
                           A hatóanyag jellemzése
                        
                     
                     
                        Hízósertések
                     
                  
                        
                           Verbascum thapsus L.-ből készült molyhosökörfarkkóró-tinktúra, az Európa Tanács meghatározása szerint (1).
                     
                     
                        Hízóborjak
                        Hízóbárányok és gidák
                     
                  
                        Szárazanyag: ≤ 3 %
                        Oldószer (víz/etanol):
                        ≤ 97,5 %
                        Hamu: ≤ 0,3 %
                        Aukubin: ≤ 0,006 %
                     
                     
                        Lazacalakúak, kivéve szaporítás céljából
                     
                  
                        Polifenol-tartalom ≤ 0,22 %
                        Tejes flavonoidtartalom (klorogénsav ekvivalens): ≤ 0,10 %
                     
                     
                        Hízónyulak
                     
                  
                        
                           Analitikai módszer
                            (2)
                        
                        A molyhosökörfarkkóró-tinktúra jellemzése:
                        
                                    —
                                 
                                 
                                    Gravimetriás módszer a szárítási veszteség és a hamutartalom meghatározására.
                                 
                              
                                    —
                                 
                                 
                                    Spektrofotometriás módszer a teljes polifenol-tartalom meghatározására.
                                 
                              
                                    —
                                 
                                 
                                    Nagy teljesítményű vékonyréteg-kromatográfia (HPTLC) a teljes fenolsavtartalom meghatározására.
                                 
                              
                     
                         
                     
                  
               (1)  Natural sources of flavourings (Az ízesítők természetes forrásai) – 2. sz. jelentés (2007).
            
               (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports